डीआईसी की हालत सुधारने को 23 लाख की योजना अटकी
जिलाइंडस्ट्री केंद्र की इमारत की छत कमजोर हो गई है। ये इमारत कभी भी गिर सकती है। बावजूद, दो साल से सरकार इसकी मेंटेनेंस के लिए पैसा नहीं दे रही है।
लुधियाना में तो आधुनिक केंद्र तैयार हो गया है लेकिन अभी तक जालंधर की तरफ विभाग का ध्यान नहीं दिया है। नई इमारत को लेकर कोई ऑर्डर नहीं है। जो इसकी रिपेयर के लिए 23 लाख का प्रोजेक्ट तैयार किया था, उसकी फाइल भी अटक गई है। अब अफसर उम्मीद कर रहे हैं कि नई सरकार आने पर दोबारा फंड्स आएंगे। उससे पहले कोई सुरक्षित इमारत नहीं हैं, जहां वह बैठकर काम कर सकें। फोकल प्वाइंट एक्सटेंशन में जिला इंडस्ट्री केंद्र की दो मंजिला इमारत 1995 में बनी थी। इसके आसपास हैवी मशीनरी वाली फैक्ट्रियां हैं। मशीनरी चलने से जमीन में वायब्रेशन होती है। जिसके अनुसार ही फैक्ट्री मालिक अपने ऑफिस तैयार करते हैं। लेकिन जिला इंडस्ट्री केंद्र की इमारत साधारण डिजाइन में ही बनी है। इसकी छत का प्लस्तर गिर रहा है। बरसात में लीकेज होती है। कारों के गैराज बाकी कमरों की हालत भी खराब है। तीन साल पहले ये ऑफिस ऑनलाइन करना था। तभी 69 लाख की योजना बनी थी। तभी इसकी रेनोवेशन के बारे में एस्टीमेट बना था। ये पैसा लैप्स हो गया। अब पिछले साल 23 लाख से रिपेयर का प्रोजेक्ट तैयार हुआ, वो भी धरा रह गया है। यहां करीब 50 लोगों का स्टाफ है। जबकि इतने ही इंडस्ट्री संचालक अलग-अलग कामों से यहां रोजाना आते हैं। विभाग के ही जानकार बताते हैं कि हाईवे पर इंडस्ट्रीयल एस्टेट में विभाग की इमारत खाली पड़ी है। ये विचार भी था कि जिला इंडस्ट्री केंद्र उसमें शिफ्ट हो जाए। वो कोशिश भी धरी रह गई थी।
{ इमारत की छत का प्लस्तर गिर रहा है, दो साल से मेंटेनेंस का पैसा नहीं मिला
{ अब नई सरकार बनने पर ही मिलेगा फंड
hin_Deva hin_Deva hin_Deva hin_Deva hin_Deva